વૃષભ : તા. 27 અને 28 દરમિયાન આપનું સ્વાસ્થ્ય સારું રહેશે. રોગથી મુક્તિ મળશે. ચિંતા અને પરેશાની ઓછી થશે. આપના આત્મવિશ્વાસમાં વધારો થશે. આપ જો નવી નોકરીની શોધમાં હશો, તો મળવાની સંપૂર્ણ શક્યતા છે. કમિશન કે દલાલીના કામથી આર્થિક લાભ થાય. વધુ પડતુ ગળ્યુ ખાવાની આદતથી ડાયાબિટિસ થવાની શક્યતા છે. તા 29 અને 30ના રોજ આપ કાર્યને વધુ સારી રીતે પૂર્ણ કરવા પ્રયત્નશીલ રહેશો. રમતગમત અને મનોરંજન ગતિવિધિમાં ભાગ લેશો. નવી વ્યક્તિ જોડે મુલાકાત થશે. પરિવારના સભ્યોનો સાથ સહકાર મળશે. બહાર હરવાફરવાનો કાર્યક્રમ બનશે. જીવનસાથી જોડે મનમેળ ઓછો રહે. પાર્ટનરશીપના ધંધામાં નુકસાન જતા પાર્ટનરશીપ તુટવાના યોગો બની શકે છે. તા. 31-05 અને તા 1-06 અને તા. 2ની બપોર સુધીનો સમય આપને સંભાળીને રહેવું. આ દિવસો દરમિયાન આપને બીજાના કારણે પરેશાની ઉભી થઇ શકે. અકસ્માત કે કોઈ અઘટિત ઘટના ઘટી શકે છે. આર્થિક તંગી અનુભવાશે. નાણાકીય તકલીફના કારણે આપની ઘણી યોજનાઓ પડી ભાંગે એવા સંજોગો બને અને આપનો દિવસ વિષાદપૂર્ણ તેમજ ચિંતાગ્રસ્ત રહે.